ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት "ኣብ ዋሺንግተን ዘይንደልዮም ነገራት ክንቅበል ጸቕጢ ይግበረልና ነይሩ" ኣይተ ገዱ አንዳርጋቸው 3 ሚያዝያ 2020 ኣብ ህንጸት ዝርከብ ግድብ ህዳሰ ኢትዮጵያ ብዝምልከት፡ እቲ ግድብ ካብ ዝጅመር ጀሚሩ ከካትዕን ከዘራርብን ጸኒሑ እዩ። ብፍላይ ኣብ መንጎ ኢትዮጵያን ግብጽን ገለ እዋናት ናይ ቃላት ኲናት ክሳብ ምምልላስ'ውን ዝበጽሕሉ ግዘ ኣሎ። እንተኾነ፡ እቲ ልዝብ ኣብ መንጎ ሰለስቲአን ሃገራት ጥራሕ ዘይኮነስ ሳልሳይ ኣካል ኢዱ ከእቱ፡ ናይ ነዊሕ እዋን ናይ ግብጺ ሕቶ ነይሩ። ኢትዮጵያ ናይ ሳልሳይ ኣካል ኢድ ኣእታውነት ኣይትቕበሎን ጸኒሓ። ቅድሚ ክልተ ዓመት ናብ ስልጣን ዝመጸአ ሓድሽ መንግስቲ ግና፡ ኣብ ቀረባ እዋን ኣመሪካን ባንኪ ዓለምን ኣብቲ ልዝብ [ድርድር] ክሕወሱ ፈቒዱ። ኣብ መወዳእታ እቲ ኣብ ዋሺንግተን ብተኸታተሊ ተኻይዱ ዝተብሃለ ዘተ፡ ሰለስቲአን ሃገራት ተስማሚዐንኦ ዝተብሃለ ሓሳብ፡ ኣብ ምፍራም እቲ ሰነድ ኣፈላላይ ተፈጢሩ። እቲ ልዝብ እንታይ ይመስል ነይሩ ክንብል፡ ንሓደ ኣባል እቲ ተዛታዪ ልኡኽ ኢትዮጵያ ንዝኾነ፡ ንሚኒስተር ጉዳያት ወጻኢ ኣይተ ገዱ ኣንዳርጋቸው ኣዛሪብናዮ ኣለና። ቢቢሲ፦ ኣብ ጉዳይ ግድብ ህዳሰ፡ ኣብ መንጎ ሰለስቲአን ሃገራት ክካየድ ዝጸንሐ ልዝብ ሕዚ ኣብ ምንታይ ብርኪ እዩ በጺሑ ?
